Etablering av en ny butikk vil føre til økt trafikk. Hovedvekten av trafikken kommer fra E6 og skal tilbake på E6 og det blir dermed ikke stor økning av gjennomgangstrafikk. Samtidig er det lagt til rette med gang og sykkelløsning langs eiendommen og opparbeiding av krysning av Hamsuns vei. Dette vil i sum bedre trafikksikkerheten i området.
Utredningen viser at den samlete trafikale påvirkningen for nærområdet og planområdet blir begrenset. Området har en gunstig plassering for handel, med gangavstand til store nærliggende boligområder og arbeidsplasser. Tilgjengeligheten er god for ulike transportmidler. Etablering av lokalbutikker reduserer behovet for lengre bilturer for å handle.